
REFERAT

	Subsemnatul Bucuroiu Constantin, primar al Oraşului Boldeşti-Scăeni, supun spre analiză Consiliului Local Proiectul de hotărâre privind aprobarea inițierii demersurilor de actualizare a Planului Urbanistic General al orașului Boldești-Scăeni și Regulamentul Local de Urbanism aferent.
În baza OUG nr. 57/2019 privind Codul administrativ, a Legii nr. 350/2001 privind amenajarea teritoriului și urbanismul, cu modificările și completările ulterioare, a Legii nr. 50/1991 privind autorizarea lucrărilor de construcții, cu modificările și completările ulterioare şi a Metodologiei de informare și consultare a publicului cu privire la elaborarea sau revizuirea planurilor de amenajare a teritoruilui și de urbanism aprobată prin Ordinul nr. 2701/2010, vă prezint următoarele:
	Prin HCL nr. 84/30.06.2011 și prin HCL nr. 172/18.12.2014 a fost reactualizat Planul Urbanistic General (PUG) şi Regulamentul Local de Urbanism(RLU), cu o valabilitate de 10 ani, respectiv până la 30.06.2021;
Prin referatul înregistrat sub nr.4481/26.02.2021, arhitectul șef al orașului solicită adoptarea unei hotărâri de consiliu privind aprobarea inițierii demersurilor de actualizare a Planului Urbanistic General al orașului Boldești-Scăeni și Regulamentul Local de Urbanism aferent.
Potrivit dispoziţiilor art. 46, alin. (13) din Legea nr. 350/2001 privind amenajarea teritoriului și urbanismul, cu modificările și completările ulterioare, termenul de valabilitate a Planului urbanistic general se prelungeşte, pe bază de hotărâre a consiliului local/Consiliului General al Municipiului Bucureşti, până la intrarea în vigoare a noului plan urbanistic general, cu condiţia iniţierii demersurilor de elaborare/actualizare a planului urbanistic general înainte de expirarea termenului de valabilitate;
Planului Urbanistic General actual nu mai corespunde dinamicii de dezvoltate a oraşului, fiind iniţiate şi aprobate numeroase PUZ-uri, iar reglementarea urbanistică a așezărilor informale trebuie efectuată. Necesitatea adoptării unui nou plan urbanistic general este dată şi de numeroasele  modificări aduse legislaţiei incidente.
Potrivit art. 2 din anexa la Regulamentului local privind implicarea publicului la elaborarea sau revizuirea PUG-ului, aprobat prin HCL nr. 31/28.02.2011, Consiliul local şi Primarul oraşului Boldeşti-Scǎeni în calitate de beneficiar al PUG, informează cetăţenii oraşului, inclusiv Agenţia Judeţeana de Protecţie a Mediului Prahova şi Agenţia Regionala de Protecţie a Mediului Piteşti, Oficiul de Cadastru şi
[bookmark: _GoBack]Publicitate Imobiliarǎ (OCPI) Prahova cu privire la intenţia de elaborare a PUG, înainte de elaborarea documentelor necesare procedurii de atribuire a serviciilor de elaborare a planului.
     Faţă de cele mai sus prezentate supun aprobării consiliului local aprobarea inițierii demersurilor de actualizare a Planului Urbanistic General al orașului Boldești-Scăeni și Regulamentul Local de Urbanism aferent.

În speranţa aprobării vă mulţumesc anticipat!

                                            P R I M A R,
BUCUROIU CONSTANTIN

Consiliului Local al Oraşului Boldeşti-Scăeni
